Quatro de Fevereiro-lughawe

Quatro de Fevereiro Internasionale Lughawe (Portugees: Aeroporto Internacional 4 de Fevereiro,  IATA: LAD, ICAO: FNLU) is die belangrikste internasionale lughawe van Angola. Dit is geleë in die suidelike deel van die hoofstad Luanda in die Luanda-provinsie. Quatro de Fevereiro beteken 4 Februarie, wat 'n belangrike nasionale vakansiedag in Angola is, wat die begin van die gewapende stryd teen die Portugese koloniale regime op 4 Februarie 1961 aandui. In 2018 is sowat 5,6 miljoen passasiers vervoer.

Geskiedenis 
Die konstruksie van die lughawe het in 1951 begin om die hoofstad van die voormalige Portugese oorsese provinsie Angola te bedien. Dit is in 1954 deur die Portugese president Craveiro Lopes ingewy, die lughawe is ter ere van hom genoem  Aeroporto Presidente Craveiro Lopes (President Craveiro Lopes-lughawe).

In Augustus, September en Oktober 1975 het die lughawe tienduisende meestal wit Portugese Angolese gehuisves wat na Lissabon gevlug het (tydens Operasie Air Bridge) wat in die weke voor Angola se Onafhanklikheid uitgekamp terwyl hulle op ontruimingsvlugte gewag het.

Fasiliteite 
Die lughawe is op 'n hoogte van 74 m bo seevlak. Dit het twee asfalt geplaveide aanloopbane: 05/23 en 07/25. Die lughawe sal eersdaags vervang word deur die nuwe Angola Internasionale Lughawe. Bouwerk het reeds begin, maar die opening daarvan is uitgestel weens finansiële probleme aan die kant van die Angolese regering.

Verwysings 

Koördinate op Wikidata
Lughawens in Afrika